'''Kristeligt-socialt Forbund''' var en dansk [[forening]] grundlagt [[17. februar]] [[1913]], der med udgangspunkt i det [[kristne]] begreb om [[næstekærlighed]] arbejdede for større [[social]] forståelse i samfundet ved [[oplysning]] og [[politisk]] [[lobbyisme]].
Forbundet udsprang af [[Kristeligt Socialt Udvalg]], der stiftedes i [[1906]] af socialt bevidste [[præst]]er og kirkefolk for at bekæmpe den sociale nød i arbejderklassen. En del af medlemmerne var tilhængere af [[Moralfilosofi|moralfilosoffen]] [[Severin Christensen]] og var aktive i dannelsen af [[Politisk parti|partiet]] [[Retsforbundet]] i [[1919]]. I [[1948]] blev forbundet nedlagt, da den igangværende udbygning af [[velfærdsstaten]] overflødiggjorde hovedparten af dets arbejde.
Religion Organisationer